
               สตูที่ร้านเกียดฟั่งนี้จะไม่เหมือนกับสตูอาหารฝรั่งซะที่เดียว แต่มีส่วนคล้าย  คือมีส่วนประกอบของเนื้อสัตว์ และน้ำซุป  สตูสูตรของที่นี่นั้นประกอบไปด้วย  เนื้อหมู เนื้อไก่ ไส้อ่อน  ตับ ม้าม และเลือดหมูก้อน  มีน้ำซอสสีเข้มๆ ออกเหนียวนิดๆ จะราดโรยด้วย ต้นหอมหั่นซอย เซริ์ฟร้อนๆควันฉุย กินพร้อมกับข้าวสวย  อารมณ์คล้ายๆต้มจืดเลือดหมูแหล่ะครับ  แต่น้ำซุปนั้นจะหนืดๆ เพราะใส่กระทิ  มีกลิ่นหอมของเครื่องเทศเครื่องยาจีนเหลือขนานับเตะจมูกพวกเราตั้งแต่เค้ายกมาเสริ์ฟนั้นแหล่ะครับ  ต้องบอกเลยว่า นี้เป็นครั้งแรกของพวกเราที่ได้มากินข้าวสตูที่สงขลานี้  ซึ่งอาหารมื้อเช้ากับข้าวสตูนี้ไม่ทำให้บ้านแสนสุขผิดหวังแม้แต่น้อยเลย  รสชาตินั้นหอมกลมกล่อมมาก  จะตักเนื้อแห้งๆวางไว้บนข้าวแล้วตักน้ำจิ้มที่ออกเปรี้ยวนิดๆหวานหน่อยๆ ใส่ไปด้วยกินพร้อมข้าวสวยแล้วซดน้ำตามเป็นสเต็ปแบบนี้   มื้อเช้าข้าวสตูที่เกียดฟั่งนี้ทำเอาพวกเรากินกันแบบไม่พูดจาเลย  ก้มหน้าก้มตาจ้วงกันแบบคำต่อคำ.....เคี้ยวกันตุ้ย ตุ้ย ซดน้ำกัน โฮก โฮก...เลยเแหล่ะครับ  สนนราคาสตูนั้นเริ่มต้นที่ชามละ 40 50 70 80 บาท ตามออฟชั่น และปริมาณครับ(ราคาเมื่อ พศ.2556) ข้าวสตู ที่เกียดฟั่งนี้ขายตั้งแต่เจ็ดโมงเช้าถึงบ่ายๆเลิก  หมดจากภาคเช้าข้าวสตูแล้ว  มาต่อที่ซาลาเปาภาคบ่ายที่เดิมครับ  ที่เกียดฟั่งช่วงบ่ายจะเริ่มขายซาลาเปา โดยจะเปิดขายตั้งแต่บ่ายสามโมงถึงประมาณสามทุ่ม ซาลาเปาเกียดฟั่งนั้นรสชาติดีอร่อยทุกไส้  และมาพร้อมกับลูกใหญ่ไซส์พิเศษชนิดบิ๊กเปาต้องชิดซ้าย  ใบใหญ่ขนาดเกือบเต็มจานที่เห็นนี่แหล่ะครับ  เราหมดภาคเช้ากับข้าวสตูแล้ว พวกเราไปเดินเล่นในเมืองแล้วกลับมาช่วงบ่ายๆครับ  กินกันร้อนๆตรงนั้นเลย แป้งร้อนๆ นุ่มๆ ไส้หมูสับรสชาติหอมอร่อย  สนนราคาลูกใหญ่แบบที่เห็นอยู่นี้ 30 บาท ครับ ลูกเดียวกับกาแฟแบบโบราณยามบ่ายอีกคนละแก้ว.... อยู่เลยครับ  อิ่มสนิท  ส่วนลูกกลางและลูกเล็กก็ 20 กับ15 บาทตามลำดับ   ส่วนไส้ถั่วดำ และสังขยามีลูกเล็กอย่างเดียว(ราคาเมื่อพศ.2556)  